User:Aida Korman/sandbox

Aida Korman rođen je u Sarajevu.

1997. upisuje Akademiju likovnih umjetnosti u Sarajevu. Nakon završene prve godine na odsjeku za Produkt dizajn, odlučuje se za nastavak studija u Rimu.

1998. nastavlja studij u Rimu na odsjeku za Modni dizajn na Evropskom institutu za dizajn (Istituto Europeo di Design).

2000. godine diplomski rad, kolekciju pod nazivom Hodočašće u stilske pregibe, svojevrstan redizajn muško-ženske narodne nošnje iz XVIII stoljeća, prezentira na Sedmici visoke mode u Rimu.

U toku školovanja radi kao saradnik za modnu kuću Gattinoni i na projektu izrade vjenčanica  za modni atelje visoke mode Sorelle Fontana. Po završetku studija odlazi u London gdje počinje raditi za Alexandra McQueena.

Nakon određenog vremena i stečenog radnog iskustva, Aida se odlučuje posvetiti vlastitom kreatorskom izražaju.

2001. godine uslijedila je kolekcija Dimije 501 i učešće na X Bijenalu mladih umjetnika Evrope i Mediterana u Sarajevu.

2003. godine u Sarajevu prezentira kolekcije Revival of Tradition, te Hljeba i igara, kolekciju koja odiše simbolikom blještavog Sarajeva 80-tih.

2004. godine Ispod 0, pletena kolekcija nadahnuta fotografijama iz porodičnog albuma iz 20-tih i 30-tih godina, predstavljena je na fashion week-u u Mostaru i Zagrebu.

Jula 2004.godine kolekciju Na bosanski način (Ad Modum Bosniesem) posvećenu posljednjoj bosanskoj kraljici Katarini predstavlja u Hadrijanovom hramu u okviru Sedmice visoke mode u Rimu, i potom u Beogradu u Sava centru pod pokroviteljstvom MTV-ija u kampanji „protiv trgovine ljudima.“

2005. godine nastaje nova kolekcija Primavera 1426 (Proljeće 2005) koja se inspirativno odmiče od srednjevjekovne bosanske teme, slavi narodne običaje i cerimonijalne rituale zemalja Mediterana.

Sredinom 2005. godine otvara svoj modni atelje u Sarajevu pronalazeći saradnike u bosanskim ženama koje održavaju tradiciju starih zanata u Bosni i Hercegovini.

U oktobru 2005. prezentira kolekciju Na bosanski način na Siciliji u okviru Mediteranskog modnog festivala.

Novembra 2005. pojavljujem se po prvi put na Freestyle Fashion Weeku u Tuzli sa kolekcijom Bel Ami za jesen/zimu 2005/6.

U septembru 2006. u okviru Međunarodne manifestacije Egon von Furstenberg, a u čast ovog princa modnog dizajnera, održava modnu reviju u dvorcu Utveggio u Palermu, Sicilija.

2006. radi kao stylist Harisa Silajdžića u predizbornoj kampanji Stranke za BiH. Kandiduje se ispred Stranke za BiH za Parlament Federacije BiH.

U januaru 2007. u Raguzi, Aidi je dodijeljena Nagrada Sicilije u kategoriji Top Model & Show of the World, za zasluge koje je učinila na afirmaciji mediteranske historije i kulture.

U julu 2007. održava modnu reviju u World Trade Centru u Dubaiju.

Tokom 2007. Aida radi kao Izvršni direktor marketinga Centrotrans-eurolines-a, rukovodi sa više od 150 ljudi, pokrivajući osnovne i komplementarne djelatnosti Društva: autobusi i autobuske stanice, turizam, ugostiteljstvo, prodaja i nabavka i realizuje nekoliko značajnih projekata: katalog Discover BiH na engleskom jeziku, namijenjen za promociju incoming turizma u Bosni i Hercegovini, koji je prezentiran u Dubaiju, Kelnu itd; City bus Sarajevo, prvi turistički autobus za panoramsko razgledanje grada; te kandiduje turističku agenciju Centrotrans-eurolinesa za Zlatnu turističku ružu koju je firma dobila u kategoriji agencija sa najuspješnijim poslovanjem u 2007. u Bosni i Hercegovini.

2008. u saradnji sa Ministarstvom Odbrane BiH i OS BiH dizajnira službene i svečane uniforme pripadnika OS BiH kao prvi idejni tvorac jedinstvenih uniformi Oružanih snaga BiH. Aida je kreator i tehničkih uslova za korištenje i izradu uniformi pripadnika OS BIH.

2008. godine u Rimu izdata je knjiga Il nostro Viaggio, Infinito edizioni, u okviru koje Aida piše poglavlje Multikulturalnost kraljice Katarine. Prevod knjige u BiH izlazi 2011. godine pod nazivom Naš put.

2009. godine Aida započinje realizaciju prêt-à-porter kolekcije Od Kulina bana, posvećenu prvoj bosanskoj kraljici Jeleni Gruboj, koju tokom 2010. prezentira na brojnim modnim revijama na području ex-Jugoslavije.

U maju 2010. održava modnu reviju Od Kulina bana u Banjoj Luci u Bosni i Hercegovini, tokom Banja Luka Fashion Fair-a pod pokroviteljstvom Vlade RS. Nekoliko dana kasnije u  Beogradu u Srbiji, u okviru manifestacije Adria Fashion Week sa svojom kolekcijom Aida zatvara ATP Serbia Open 2010. na teniskom terenu Novak. Krajem jula 2010. kolekciju Od Kulina bana prikazuje modnom revijom na Internacionalnoj smotri mode u Kotoru u Crnoj Gori ispred katedrale Svetog Tripuna. U oktobru 2010. kolekcija Od Kulina bana predstavljena je publici u Ljubljani u Sloveniji u vidu izložbe pod nazivom Jug/Jugoistok u Muzeju arhitekture i dizajna u okviru 22° Bijenala industrijskog dizajna. U novembru 2010. u Delta City-ju u Podgorici u Crnoj Gori, Aida otvara sa svojom modnom revijom Royal Fashion.

Početkom 2011. godine Aida radi kao project manager na Strategiji razvoja turizma u HNŽ/K do 2021.

U aprilu 2011. godine održava modnu reviju u Teatru Bauffremont na Siciliji sa kolekcijom visoke mode pod nazivom Who is Slavic, koja slavi sevdalinku.

A potom krajem aprila 2011. godine Aida započinje rad sa djecom, te organizuje Školu za modne kreatore u Centru za kulturu u Sarajevu.

Tokom 2011. godine Aida dizajnira uniforme za stjuarte i stjuardese, te ostale uposlenike različitih sektora i službi Međunarodnog aerodroma Sarajevo; uniforme uposlenika Općine Ilidža; protokolarne uniforme Nove Gama itd. A krajem 2011. godine realizuje kostime za Ansambl Allegro.

Od 2011. godine kao osnivač i predsjednik Asocijacije kreativaca, osnovane 2010., okuplja kreativce iz svih dijelova Bosne i Hercegovine unutar projekta Lucky Market-a. Lucky Market je mjesto susreta kreativaca i razmjene ideja, koji se održavao jednom mjesečno u Sarajevu, Mostaru i drugim gradovima BiH.

2011. godine Aida radi modnu reviju za PUMU u okviru Evropskog festivala dizajna u Sarajevu.

Od 2012. godine Aida je član ULUPUBIH (Udruženje likovnih umjetnika primjenjenih umjetnosti BiH). Učestvuje na izložbi ULUPUBIH pod nazivom 100% ART sa modelima iz kolekcije Hljeba i igara.

U martu 2012. godine na Sajmu gospodarstva u Mostaru, Aidi je dodjeljena Povelja Akademije Benko Kotruljić za zasluge u podsticanju poduzetničke kulture.

U maju 2012. godine Aida prezentira kolekciju Elisabeth of Bosnia „Sworn Virgin“ na Danima vjenčanja u Sarajevu.

2012. godine u saradnji sa Ministarstvom unutrašnjih poslova KS, dizajnira uniforme za administrativno osoblje MUP-a KS.

2012. godine nastaje kolekcija Lara’s Theme, pletenih ručno rađenih džempera i unikatnog nakita.

U galeriji Black Box u Sarajevu 2013, Aida postavlja izložbu Broken Doll, inspirisanu japanskim uličnim stilovima.

Tokom 2013., 2014., 2015. godine prezentira svoje kolekcije na Sajmu gospodarstva u Mostaru.

2014. godine u Sarajevu, na Gajevom trgu 4, Aida otvara Prodavnicu ideja.

U aprilu 2015. godine predstavljam se sa kolekcijom vjenčanica inspirisanih bh. tradicijom na Siciliji.

U okrobru 2015. godine održava modnu reviju u Budimpešti u okviru EFU (European Fashion Union).

U decembru 2015 godine, na Stradunu u Dubrovniku izvodi svojevrstan modni performans sa modelima iz kolekcije Na bosanski način, koja je posvećena bosanskoj kraljici Katarini.

Tokom 2015. godine realizuje projekt Sheepa, dizajn za muško i žensko medicinsko intimno rublje.

Početkom 2016. godine za Fondaciju Hastor završava Evaluaciju nastavnih planova i programa za srednje stručne škole u BiH, te za Prevent Group kreira program obuke i testiranja tekstilnih radnika.

2016. godine započinje Projekt vjenčanica: Nešto staro, nešto novo, nešto pozajmljeno. Iste godine održava modnu reviju na Izboru za Miss fotogeničnosti.

U julu 2017. godine na tvrđavi Forte Mare u Herceg Novom održavam modnu reviju sa Resort kolekcijom.

U oktobru 2017. u Budimpešti u okviru EFU (European Fashion Union) održala je modnu reviju u hotelu Nemzeti.

Od oktobra 2017. Aida započinje projekt “Branding Culture” za koji je nagrađena Poveljom kraljice Katarine u Mostaru 28. Oktobra 2017.

Aidine kolekcije prepoznatljive su po originalnoj izradi pri kojoj kombinuje prastare tehnike ručnih zanata sa modernom tehnologijom i svjetskim trendovima. Aidina vizija mode oslikava kulturološki identitet Balkana, njegove različitosti, varijacije i opasnosti kao i njenu naklonost svim njegovim kulturama i utjecajima – slavenskim, italijanskim, turskim, vizantijskim, mađarskim, francuskim, sjevernoafričkim islamskim-stvarajući jedinstvenu vezu između Istoka i Zapada. Baš kao što je i Aidin životni put i jezici koje tečno govori.